KOMISSION ASETUS (EY) N:o 1446/95,
annettu 26 päivänä kesäkuuta 1995,
asetusten (EY) N:o 121/94 ja (EY) N:o 1606/94 muuttamisesta mukauttamalla väliaikaisesti joidenkin Puolan tasavallasta, Unkarin tasavallasta, T Osekin tasavallasta, Slovakian tasavallasta, Bulgarian tasavallasta ja Romaniasta lähtöisin olevien vilja-alan tuotteiden tuontia koskevia tiettyjä säännöksiä Uruguayn kierroksen neuvottelujen osana tehdyn maataloutta koskevan sopimuksen täytäntöön panemiseksi (ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Uruguayn kierroksen monenvälisten kauppaneuvottelujen osana tehtyjen sopimusten täytäntöön panemiseksi maatalousalalla tarvittavista mukautuksista ja siirtymätoimenpiteistä 22 päivänä joulukuuta 1994 annetun neuvoston asetuksen (EY) N:o 3290/94 (1) ja erityisesti sen 3 artiklan 1 kohdan,
sekä katsoo, että
vilja-alan nykyisen, Uruguayn kierroksen monenvälisten kauppaneuvottelujen osana tehtyyn maataloutta koskevaan sopimukseen perustuvan tuontijärjestelmän huomioon ottamiseksi ovat siirtymätoimenpiteet tarpeen etuuskohtelun mukaisten myönnytysten mukauttamiseksi tiettyjen Puolan tasavallasta, Unkarin tasavallasta, T Osekin tasavallasta, Slovakian tasavallasta, Bulgarian tasavallasta ja Romaniasta lähtöisin olevien viljatuotteiden osittaisen tuontimaksusta vapauttamisen osalta,
komission asetuksessa (EY) N:o 121/94 (2), sellaisena kuin se on viimeksi muutettuna asetuksella (EY) N:o 571/95 (3), annetaan tiettyjä etuuskohteluedellytyksin toteutettavaa tuontia varten avattujen kiintiöiden osalta myönnettävän tuontimaksun alennuksen soveltamista koskevia yksityiskohtaisia sääntöjä; koska 1 päivästä heinäkuuta 1995 alkaen maksut korvataan tulleilla, kyseisten säännösten väliaikainen mukauttaminen osoittautuu olevan tarpeen,
komission asetuksessa (EY) N:o 1606/94 (4), sellaisena kuin se on viimeksi muutettuna asetuksella (EY) N:o 1906/94 (5), annetaan tiettyjä etuuskohteluedellytyksin toteutettavaa tuontia varten avattujen kiintiöiden osalta myönnettävän tuontimaksun alennuksen soveltamista koskevia yksityiskohtaisia sääntöjä; koska 1 päivästä heinäkuuta 1995 alkaen maksut korvataan tulleilla, myös näiden säännösten väliaikainen mukauttaminen osoittautuu olevan tarpeen,
mainittujen kiintiöiden rajoissa kannettavat tullitariffin tullit ovat tuodun tavaran vapaaseen liikkeeseen luovuttamista koskevan ilmoituksen vastaanottopäivänä sovellettavat tullit, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan markkinointivuoden 1995/1996 osalta asetuksissa (EY) N:o 121/94 ja (EY) N:o 1606/94 olevat ilmaisut "maksu" ja "maksut" vastaavasti ilmaisuilla "tulli" ja "tullit" joka kerta, kun ne esiintyvät.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1995 alkaen 30 päivään kesäkuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä kesäkuuta 1995.